****

**بەش: سینەما و شانۆ**

**كۆلێژ: هونەرە جوانەکان**

**زانكۆ: صلاح الدین**

**بابەت: فەلسەفەی هونەر**

**پەرتووکی کۆرس – (ساڵى 3)**

**ناوى مامۆستا: بیار لویس یعقوب ماستەر.**

**ساڵى خوێندن: بۆنموونە ٢٠٢٢-٢٠٢٣**

**پەرتووکی کۆرس**

**Course Book**

|  |  |
| --- | --- |
| فەلسەفەی هونەر | **1. ناوى كۆرس** |
| بیار لویس یعقوب | **2. ناوى مامۆستاى بەر پرس** |
| سینەما و شانۆ – هونەرە جوانەکان | **3. بەش/ کۆلێژ** |
| ئیمێل:bayar.yaqoob@su.edu.krdژمارەی تەلەفۆن: ٠٧٥١٤٧٤٧٦٢٣ | **4. پەیوەندی** |
| تیۆری: 2 کاتژمێر | **5. یەکەى خوێندن (بە سەعات) لە هەفتەیەک** |
| چوار کاتژمێر لە هەفتەیەک دا | **6. ژمارەی کارکردن** |
|  | **7. کۆدی کۆرس** |
| * بەکالۆریۆس لە (هونەرەکانی شانۆ) و دەرچووی زانکۆی سەڵاحەددین ساڵی خوێندنی ٢٠١١-٢٠١٢
* ماستەر لە (دەرهێنانی شانۆیی) ساڵی ٢٠١٧

دەرچووی خولی Teaching Methods and research Methodology زانکۆی صلاحەددین ساڵی ٢٠١٨ | **8. پرۆفایەلی مامۆستا** |
| ئێستاتیکا-فەلسەفە – فەلسەفەی یۆنانی- ڕێنسانس – ئایدیاڵ -  | **9. وشە سەرەکیەکان** |
| 10. **ناوەرۆکی گشتی کۆرس:**لەو وانەیە دا قوتابی چەمکی ئێستاتیکا و ئەو دید و بۆچوونە جیاوازانەی لە بارەی جوانناسی وتراون لە لایەن فەیلەسووفەکانەوە دەخرێنە ڕوو، بەو پێیەی کە ئێستاتیکا وەک بەشێک لە فەلسەفە پەیوەندی هونەرەکان بە یەکتر و دید و بۆچوونی هزری هونەر گەنگەشە دەکات، هەر بۆ ئەم مەبەستە دوای ناسین و تێگەیشتنی چەمکی جوانناسی، باس لە فەلسەفەی یۆنان دەکرێت و گەنگەشەی ئەوە دەکرێت کە چۆن و بۆچی فەلسەفە لە یۆنان گەشەی سەندووە، پوختەیەک لە هزر و دیدی چەند فەیلەسووفێک دەخرێنە ڕوو وەک (ئەفلاتوون) و (ئەرستۆ) و دیدی جیاوازیان بۆ جوانی و هونەر، دواتر باس لە (فیثاگۆرس) و (ئەفڵۆتین) و دیدی جیاوازیان لە فەلسەفەی یۆنانی باس دەکرێن.ئینجا دواتر باس لە سەردەمە تاریکەکانی ئەوروپا و باڵادەستی کورسی پاپەوی دەکرێت لە ئەوروپا لە بەرامبەر دا ئەو هەستە جوانناسییەی کە لە شارستانیەتی ئیسلامی لە هەمان سەردەم هەبووە، کە وای کردووە لە ئەندازیاری و مۆسیقا و بوارە جیاوازەکانی ژیان لە ڕۆژهەڵات پێشکەوتوو بێت بە تایبەت لە سەردەمی عەباسییەکان تا دواتر ئەو شارستانیەتە چۆتە ئەورۆپا بە تایبەت لە ئیسپانیای ئێستا و ئەندەلوسی جاران.دواتر باس لە سەرەتاکانی فەلسەفەی ڕۆشنگەری دەکرێت، ئینجا فەیلەسوفەکانی وەک (دیکارت) و (بیکۆن) و (جۆن لۆک) و (سپینوزا) و باس لە گرنگترین خاڵی فەلسەفەی تایبەت بە جوانناسیان دەکرێت، ئینجا دواتر باس لە فەلسەفەی ڕۆشنگەری دەکرێت لە لایەن (بۆمگارتن) و (جان جاک رۆسۆ) و (ڤۆڵتێر) و (ئیمانوێل کانت) و (هیگڵ) و (نیتشە) لە کۆتا وانەی کۆرسەکە هەوڵ دەدرێت بە خێرایی باس لە پەرەسەندی فەلسەفە بکرێت لە ژێر ڕۆشنایی ئەو بنەمایانەی کە فەیلەسووفەکانی پێشوو دایانناوە بۆ هونەر. |
| **11. ئامانجەکانی کۆرس**ئامانج لەم کۆرسە ناسینی پێناسە جیاوازەکانی هونەر و دیدە فەلسەفیەکانە بۆ جوانی سەرەڕای ناسینی پەیوەندی هزری نێوان هونەرە جیاوازەکانی وەک پەیوەندی دراما بە وێنەکێشان و موزیک و دیزاین لە ڕووە فەلسەفییەکەیەوە. لە ڕێگای ئاشکراکردن و پێداچوونەوە و تاوتوێکردنی هزری فەیلەسووفە جوانناسەکان کە کاریگەرییان هەبووە لەسەر دروست بوونی مێژووی مرۆڤایەتی. |
| **12. ئەرکەکانی قوتابی**قوتابی لەم وانەیە جگە لە ئامادەبوون و بەژداری لە تاوتویکردنی بیرۆکەکانی ناو پۆل، ئەرکی پوخت کردنی کتێبێک کە باس لە فەلسەفەی جوانناسی بکات لەسەرە، سەرەڕای ئامادەکردنی ڕاپۆرتێک و پێشکەش کردنی وەک سمینار دەربارەی فەیلەسووفێکی دیاریکراو. |
| **13. ڕێگه‌ی وانه‌‌ ووتنه‌وه‌**گشت وانەکان لە ڕێگەی ئەڵقەی گفتوگۆوە باس دەکرێن بە شێوەیەک کە گشت قوتابییەکان پێش وانەکە زانیاری دەربارەی ئەو سەردەم یا فەیلەسووفە وەردەگرن و لە پۆل دوای باسکردنی پوختەی دید و بۆچوونی سەردەمەکە قوتابییەکان بەژداری دەکەن لە تەواو کردنی وانەکە لە ڕێگەی گەنگەشە کردنی زانیارییە کۆکراوەکان و پرسیار و تێبینییەکانیان. |
| **14. سیستەمی هه‌ڵسه‌نگاندن**هەڵسەنگاندن لەم بابەتە بۆ کۆشش ٪٢٠ی لەسەر تاقیکردنەوەیەکی تیۆرییە کە قوتابییەکا ئەنجامی دەدات، ٪٢٠ تر ٪٥ی لەسەر ڕاپۆرتە ٪٥ لەسەر پێشکەش کردنی سمینار ٪٥ لەسەر پوختکردنی کتێب ٪٥ لەسەر بەژداری و چالاکی ناو پۆل دادەنرێت، لە تاقیکردنەوەی کۆتایی ٪٦٠ نمرە لەسەر تاقیکردنەوەی تیۆری دەبێت. |
| **15. ده‌رئه‌نجامه‌کانی فێربوون**لە ئەنجام دا قوتابی پێویستە ئەم خاڵانە بە وردی فێر بووبێت:1. ناسینی فەلسەفەی کارکردن لە هونەرەکان و ئەو بیرۆکانەی کە کاریگەرییان دروست کردووە بەسەر ڕەوتە هونەرییەکان.
2. ناسین و تێگەیشتن لە فەلسەفەی ئەو فەیلەسووفانەی کە لە وانەکە دا باس کراون.
3. ناسینی سەردەم و کاتە جیاوازەکان کە کاریگەریان هەبووە بەسەر ڕەوتی فەلسەفی.
 |
| **16. لیستی سەرچاوە*** سەرچاوە بنەڕەتیەکان
* سەرچاوەی سوودبەخش
* گۆڤار و ریڤیوو (ئینتەرنێت)
 |
| **ناوی مامۆستای وانەبێژ** | **17. بابەتەکان** |
|  | 1. ئاشنا کردنی قوتابیان بە کۆرسبووک و پلانی وانەکە.
2. تێگەیشتن لە چەمکی جوانناسی.
3. فەلسەفە لای یۆنان و دیارترین فەیلەسووفەکان
4. ڕووخانی شارستانیەتی یۆنانی – سەدە تاریکەکان- بووژانەوە لە شارستانیەتی ئیسلامی.
5. سەرەتاکانی دروست بوونی ڕێنسانس و بووژانەوە لە ئەورووپا
6. دیدی دیکارت بۆ هزر و جوانی.
7. فرانسیس بیکۆن و فەلسەفەی دوورکەوتنەوە لە وەهم
8. جۆن لۆک و وەرگرتنی زانیاری هەستی.
9. باروخ سپینوزا و یاخی بوون
10. تاقیکردنەوەی تیۆری
11. بۆمگارتن و چەمکی ئێستاتیکا
12. جان جاک رۆسۆ و ڤۆڵتێر و فەلسەفەی فەڕەنسی.
13. ئیمانوێل کانت و ڕەخنە ئەقڵ
14. هیگڵ و سۆفیگەرایی
15. پێداچوونەوە بە بابەتەکانی پێشوو و باسکردنێکی کراوەی فەلسەفەی جوانناسی.
 |
| **19. تاقیکردنەوەکان** **1. دارشتن:** پ١/ وشەی (ئێستاتیک) چۆن دروست بوو؟ بە چ مەبەستێک بەکاردێت؟ ئەو پرسیارانە چین کە لە بواری ئێستاتیک دا دەوروژێنرێن؟ بۆمگارتن چۆن ئەو ووشەیەی بەکارهێنا و مەبەستی لە ئێستاتیک چی بوو؟جوانناسی لە زمانی کوردی دا بەرانبەر ووشەی ئێستاتیک Aesthetics بەکار دەهێنرێت، کە لقێکە لە لقەکانی فەلسەفە، بۆ یەکەم جار ئەم ووشەیە لە لایەن (بۆمگارتن ١٧١٤-١٧٦٢) لە کۆتا کتێبی بە ناوی (تێڕامان دەربارەی هۆنراوە و هونەر) بەکارهێنا کە پێێ وا بوو ئێستاتیکا دەکرێت وەک بابەتێکی سەربەخۆ سەیر بکرێت جیا لە بەشەکانی تری زانینی مرۆیی وەک لقێکی سەربەخۆ لە نێو لقەکانی فەلسەفە دا، ئەم لقە مامەڵە لەگەڵ سرووشتی جوانی و هونەر و چێژ دەکات، دواتر ئەم ووشەیە لە لای چەندین فەیلەسووفی تری وەک ئیمانوێل کانت و هیگڵ و شۆپنهاوەر و چەندان فەیلەسووفی تر بە هەمان مەبەست بەکار هێنرا وەک گوزارشت کردنێک لە فەلسەفەی جوانناسی.وشەی ئێستاتیک لە بنەڕەت دا ووشەیەکی یۆنانییە کە مەبەست لێی زانستی هەستەکانە، بوارێکە بۆ گەڕان بە دوای جوانی، کە ئایا چی جوانە؟ بۆ جوانە؟ جوانی چ پەیوەندیێکی هەیە بە کات؟ بە ڕابردوو؟ بە ئێستا؟ جوانی پەیوەندی هەیە بە ئەخلاق؟ بە لۆژیک؟ بە بیرکاری؟بە کۆمەڵناسی و سیاسەت؟ پەیوەندی هەیە بە بیر و باوەڕ و ئاین؟ جوانی چ پەیوەندیێکی هەیە بە واقع یا بەشێکە لە خەیاڵ؟ چ شتێک ناشیرینە و بۆ؟ جوانی چۆن کاریگەری هەیە بەسەر مرۆڤەکان دا؟ دەروونناسەکان چۆن لە جوانیان ڕوانیوە؟ جوانی چ پەیوەندیێکی هەیە بە ڕێکی و ناڕێکی؟هەر لەم دیدەوە ئەگەر وەک چەمک و لقێکی سەربەخۆ لە فەلسەفە بۆ یەکەم جار لە لایەن بۆمگارتنەوە ئەم ووشەیە بەکار هاتبێت لە سەدەی حەڤدەهەم دا، بەڵام ڕەگ و ڕیشەی فەلسەفەی جوانناسی دەکرێت لە تیۆری زۆرێک لە بیرمەند و فەیلەسووفەکانی پێشووتریش بەدی بکرێت بە تایبەت لە شارستانیەتی یۆنانی کۆن دا.ئامانجی بۆمگارتن ئەوە بوو کە میتۆدێک دانێت بۆ ئەوەی کاری هونەری و بەرهەمە هونەرییەکان و جوانی بە گشتی جیا بکاتەوە لەو بیرکردنەوە چەقبەستووانەی کە بۆ هونەر دانرابوو لە لایەنی جوانییەوە، ئەو پێی وا بوو جوانی پەیوەندی ڕاستەوخۆی هەیە بە (دانسقەیی-متقن) کە کاریگەریێکی جوان دەخاتە سەر هەستی مرۆڤەکان و سەرنجی مرۆڤەکان بۆ لای خۆی ڕادەکێشێت، بە پێچەوانەوە ئەگەر کارەکە کارێکی ناڕێکخراو و ناڕێک بێت ئەوا مرۆڤەکان لێی دووردەکەونەوە کە ئەوەش هەستی ناشیرینی دروست دەکات.**3. بژاردەی زۆر:** بۆشایی ئەم نووسینەی خوارەوە بە ناوی ئەم فەیلەسووفانەی نێو کەوانەکان پڕ بکەرەوە.............................(٥نمرە)(نیکۆلاس کۆپەرنیکۆس، گالیلۆ گالیلێ، تۆما اکوینی، لیۆناردۆ دافنشی نیکۆلۆ مێکاڤیللی، مارتن لۆثەر) لە کۆتایی سەدە تاریکەکان دا، گۆرانکاریەکی هەمەچەشت لە ئەوروپا دروست بوو، (١)لیۆناردۆ دافێنشی نیگارکێش و داهێنەری چەند ئامێرێکە کە هونەری نیگارکێشی لە دەرەوەی خزمەتی ئاینیش بەکار هێنا، هەروەها (٢) کۆپەرنیکۆس سەنتەری بوونی خۆری سەلماند و دواتر (٣) گالیلۆ گالیلێ تیۆرەکەی پشتڕاست کردەوە، (٤)میکاڤیللی بیرمەندێکی سیاسی ئیتاڵییە کە کتێبێکی نووسی بە ناوی (میر) کە بیرۆزێکی واقعبینانە بوو دەربارەی سیاسەت، سەرەڕای (٥)مارتن لۆثەر کە کڵێسای پرۆتستانتی دامەزراند وەک شۆڕشێک دژی حوکمە پاپای کاتۆلیک، ئەم بیرمەندانە بە سەرەتای دروست بوونی سەردەمی ڕێنسانس دادەنرێت لە ئەوروپا کە کاریگەریێکی زۆریان بەسەر دنیابینی جیهان دروست کرد.  |